מירה מגן

מירה מגן (נולדה ב-1950) היא סופרת ישראלית, כלת פרס ראש הממשלה לסופרים עבריים לשנת 2005. מירה מגן נולדה בכפר סבא להורים יוצאי הקיבוץ הדתי סעד. אמה הגיעה מהשכונה החרדית מאה שערים בירושלים. מגן למדה בתיכון הדתי "מורשת" בכפר סבא ושירתה בנח"ל בקיבוץ טירת צבי, שם הכירה את שייקה מגן, לו נישאה בגיל 20. מגן עבדה כשנתיים בהוראה בכפר מימון. לאחר מכן עברה המשפחה להתגורר בבאר שבע, שם למדה מדעי ההתנהגות באוניברסיטת בן-גוריון. לאחר שעברו להתגורר בירושלים, החלה ללמוד סיעוד בבית הספר לאחיות של בית החולים הדסה עין כרם ועבדה כאחות במקום, אך רצונה להתמקד בכתיבה גרם לה לעשות הסבה מקצועית והיא החלה לעבוד כמזכירה בבית הסופר בעיר העתיקה. מגן ארגנה סדנת כתיבה בהנחיית הסופר יוסל בירשטיין שעודד אותה להמשיך ולכתוב. מגן מתגוררת בירושלים והיא אם לשלושה. את ספריה החלה לכתוב כאשר עבדה כאחות. ספרה הראשון שהתפרסם ב-1994 "כפתורים רכוסים היטב" נערך בידי יגאל שוורץ ויצא בסדרת "צד התפר". הספר, שנתן הד לעולם הדתי, זכה לביקורות חיוביות. מגן פרסמה סיפורים קצרים לצד רומנים, וכתיבתה מאופיינת בדמיון עשיר, עין רגישה ושפה עשירה. היא מרבה לכתוב בגוף ראשון ובסגנון ריאליזם לירי. היא נוהגת לתאר את המצוקה שבחיים על צדדיה השונים. הידע המקצועי שלה משתקף בספריה השונים כמו "בשוכבי ובקומי אישה" ו"פרפרים בגשם". הרקע הדתי שלה בא לידי ביטוי בספריה: "כפתורים רכוסים היטב", שעליו זכתה בשנת 1998 בפרס קרן אולשוונג, ו"אל תכה בקיר". ברומן הראשון "אל תכה בקיר" היא מפתחת את הנושא שקים גם באוסף הסיפורים הראשון - ההתמודדות שקיימת בין יצר לב האדם לבין ההלכה. הרומן השני שלה "בשוכבי ובקומי אישה" יצא בשנת 2000 וזכה לשבחי הביקורת. הספר עוסק בנושא האימהות. גם בספריה הנוספים עוסקת מגן בהתמודדויות האישיות של הגיבורים השונים בנושאים רגישים כמו פמיניסטיות מרדנית, הריון ללא נישואים, מימוש עצמי ארוטי, אלכוהוליזם, הזיקה שבין האחריות למימוש רליגיוזי, וכדומה, כאשר את רוב הנושאים מאפיינת המורכבות של הקיום הנשי בעידן המודרני. לעיתים קרובות מקוטלגת מגן על ידי הביקורת כמי ששייכת למגירת הסופרות הדתיות והדתיות לשעבר, על אף שאת הסופרים הגברים מהעולם הדתי לא מניחים באותה מגרה. מגן מוחה כנגד האבחנה הזו של כתיבתה וטוענת ש"כל אחת היא אישיות בפני עצמה. אנחנו שונות מאוד, באותה מידה אני שייכת לעולם הנשים ולאלה שקומתם 1.65 מטר. זה מאוד מרדד להושיב את כל הגוורדיה הזאת ביחד בתור למקווה. אני לא אוהבת את הקיטלוג הזה". ספריה תורגמו לשפות: גרמנית, צרפתית ואיטלקית. היא זכתה בכמה פרסים, בהם פרס קרן אולשוונג (1995) ופרס לסופרים עבריים ע״ש ראש הממשלה לוי אשכול (2005). כפתורים רכוסים היטב, הוצאת כתר, 1994 אל תכה בקיר, הוצאת הקיבוץ המאוחד, 1997 בשוכבי ובקומי, אישה, הוצאת כתר, 2000 מלאכיה נרדמו כולם, הוצאת כתר, 2003 פרפרים בגשם, הוצאת כתר, 2005 ימים יגידו, אנה הוצאת כתר, 2008 וודקה ולחם, הוצאת כנרת, זמורה-ביתן, 2010 עיניים כחולות מדי, הוצאת כנרת, זמורה-ביתן, 2012 אחותו של הנגר, הוצאת כנרת, זמורה-ביתן, 2015 מיכאלה, הוצאת כנרת, זמורה-ביתן, דביר, 2018 אהבה יד ראשונה, הוצאת כנרת, זמורה-ביתן, דביר, 2022 רשימת הפרסומים של מירה מגן, בקטלוג הספרייה הלאומית מירה מגן, דף שער בספרייה הלאומית מירה מגן, בלקסיקון הספרות העברית החדשה מירה מגן, ב"לקסיקון הספרות העברית החדשה" מירה מגן, ב"לקסיקון הקשרים לספרות ישראלית" מירה מגן, ב"לקסיקון הסופרים העברים בהווה" מירה מגן, באתר המכון לתרגום ספרות עברית (באנגלית) מידע על מירה מגן בקטלוג הספרייה הלאומית מירה מגן, פרפרים בגשם, באתר ynet, 16 במרץ 2005 ראיון קולי עם מירה מגן, אתר האוניברסיטה העברית הספרים של מירה מגן, באתר "סימניה" אריק גלסנר, ביקורת על "ימים יגידו, אנה", אריק גלסנר, מרץ 2008 דורון קורן, מדובבת אהבות פשוטות, באתר ynet, 27 בפברואר 2008 עמרי הרצוג, נשים את מבטחנו זה בזה, באתר הארץ, 27 בפברואר 2008 סיגלית בן-ישראל, ימים יגידו, אנה / מירה מגן, באתר News1 מחלקה ראשונה, 26 ביוני 2008 עלית קרפ, "וודקה ולחם" מאת מירה מגן, בחזרה לעדן, באתר הארץ, 28 באפריל 2010 עלית קרפ, כיצד סיפורם של האנשים הקטנים הופך לרב מכר, באתר הארץ, 20 בינואר 2013 מיה סלע, לראות דרך העיניים של מירה מגן, באתר הארץ, 31 בינואר 2013 שירי לב-ארי, מירה מגן: "אקראיות הורסת ובונה חיים", באתר ynet, 25 באפריל 2015 עלית קרפ, "אחותו של הנגר": כשהחיים הופכים לעופרת, באתר הארץ, 7 במאי 2015 ירון אביטוב, ‏אחותי, בעיתון מקור ראשון, 18 ביוני 2018 מירה מגן, "תפוחי אדמה", קטע מרומן בכתובים, באתר "הַמּוּסָךְ - מוסף לספרות" של הספרייה הלאומית, אפריל 2019 קרן דותן, מירה מגן: "זה משחרר לא להיות בקאנון", באתר ישראל היום, 12 במרץ 2022 מגן, מירה, לקסיקון הקשרים לספרות ישראלית שירי לב-ארי, אהבה וחטיפים אחרים, באתר הארץ, 4 בפברואר 2008 מיה סלע, לראות דרך העיניים של מירה מגן, באתר הארץ, 3 בפברואר 2013 ראו: מירה מגן, המכון לתרגום ספרות עברית (באנגלית)